Държавен вестник, бр. 68, 2007 г., стр. 70

С Т Р .  70
Д Ъ Р Ж А В Е Н   В Е С Т Н И К
Б Р О Й  68
те в ал. 1, тези потребители трябва да инсталират в
своите електрически уредби управляеми компен-
сиращи устройства, с които да предотвратяват ко-
лебанията на потоците на активна и реактивна
мощност в електропреносната мрежа и смущения-
та в режима на работа на други ползватели на елек-
тропреносната мрежа.
(3) Когато за даден потребител е технически
невъзможно да изпълни изискването по ал. 2, в до-
говора по чл. 62 между електроенергийния системен
оператор и потребителя трябва да се предвиди от-
делна услуга за регулиране.
Чл. 32. (1) Когато потребител консумира елект-
рическа енергия от електропреносната мрежа чрез
трансформатор с автоматично регулиране на напре-
жението, е необходимо да се осигури автоматично
блокиране на регулирането при достигане на опре-
делени минимални стойности на напрежението на
първичната страна на трансформатора.
(2) Стойността на напрежението по ал. 1 се зада-
ва от електроенергийния системен оператор.
Чл. 33. Електроенергийният системен оператор,
преносното предприятие и ползвателите използват
единна система, изготвена от електроенергийния
системен оператор, за обозначаване на всички съо-
ръжения, гарантираща сигурна и безопасна работа
на електроенергийната система.
Чл. 34. (1) Обемът и организацията на релейни-
те защити на трансформаторите, шините и елект-
ропроводите, собственост на потребителя, трябва да
съответстват на изискванията на Наредбата за уст-
ройството на електрическите уредби и електропро-
водните линии.
(2) Настройките по импеданс, ток и време на
релейните защити, действащи при къси съединения
в електроенергийната система (външни за електро-
съоръженията на потребителя), задължително се
съгласуват с оператора на електроенергийната сис-
тема преди присъединяването.
Чл. 35. (1) Релейните защити на присъединения-
та на потребителя към електропреносната мрежа
трябва да отговарят на действащите в страната стан-
дарти и нормативни актове.
(2) Електрическите съоръжения трябва да се
защитават от основни и резервни релейни защити,
действащи независимо.
(3) При електропроводи с напрежение 220 kV и
по-високо и при междусистемни електропроводи се
изпълнява организация на релейните защити по
принципа на “пълно близко резервиране” съгласно
Наредбата за устройство на електрическите уредби
и електропроводните линии, като една от защитите
трябва да бъде дистанционна.
(4) За присъединяване към мрежи с директно
заземен звезден център на електропроводите допъл-
нително трябва да се предвижда посочна тристъпал-
на максималнотокова земна защита с независимо
от тока закъснение.
(5) Във всички случаи, при основно действие на
релейните защити (с първа зона, първо стъпало, дифе-
ренциална защита), електропроводът трябва да се
изключва от захранващата страна за време не по-го-
лямо от 150 ms, включително времето на прекъсвача.
(6) Съгласувано с електроенергийния системен
оператор се допуска:
1. при присъединяване на потребител, чрез свои
електропроводи към разпределителна уредба на
преносното или разпределителна уредба, собственост
на потребителя е присъединена към електропренос-
ната мрежа, чрез електропроводи, собственост на
преносното предприятие, за електропроводи 110 kV,
работещи в паралел с електроенергийната система,
релейната защита да се изпълнява от една дистанци-
онна и една тристъпална посочна земна защита с
независимо от тока закъснение;
2. при присъединяване на потребител, чрез свои
електропроводи към разпределителна уредба на
преносното или разпределителна уредба, собственост
на потребителя, е присъединена към електропренос-
ната мрежа, чрез електропроводи, собственост на
преносното предприятие, за електропроводи 110 и
220 kV, захранващи лъчист товар (едностранно зах-
ранена линия), релейната защита да се изпълнява
само в захранващия край чрез максималнотокова
отсечка, максималнотокова защита и земна защита
с независимо от тока закъснение.
(7) При свързване на потребителя чрез свой тран-
сформатор към подстанция на електропреносната
мрежа видът, обемът и организацията на релейните
защити на трансформатора са предмет на проект,
който се съгласува с електроенергийния системен
оператор с цел съвместимост със съществуващите
устройства.
(8) При свързване на потребителя към вторична-
та страна на трансформатор, собственост на пре-
носното предприятие, видът, обемът и организаци-
ята на релейните защити на съоръженията, свърза-
ни към вторичната страна на трансформатора, са
предмет на проект, който се съгласува с електро-
енергийния системен оператор с цел съвместимост
със съществуващите съоръжения и постигане на
селективно действие на релейните защити.
(9) Сигурността на действие на релейните защи-
ти не трябва да е по-ниска от 99 %, определена като
отношение на успешните изключвания на прекъсва-
чите към общия брой на повредите.
Чл. 36. (1) Наличието и видът на автоматичното
повторно включване (АПВ)—еднофазно, трифазно,
контрол на синхронизъм или отсъствие на напреже-
ние за електропроводите, свързващи уредбите на
потребителя с електроенергийната система, е пред-
мет на съгласуване между потребителя и електрое-
нергийния системен оператор на базата на проведе-
ни изчисления и изисквания за сигурност на елект-
роснабдяването.
(2) Конкретните настройки на устройството за
АПВ се определят и извършват съгласувано с елек-
троенергийния системен оператор.
Чл. 37. (1) За присъединяване на потребител към
електропреносната мрежа за електропроводи и уред-
би, собственост на потребителя и работещи в пара-
лел с електроенергийната система, както и за ради-
ално захранени потребители с високи изисквания за
сигурност, с цел ограничаване на смущението при
отказ на прекъсвач, който участва във връзката
между потребителя и електроенергийната система,
се прилага устройство за резервиране на отказа на
прекъсвача (УРОП) за автоматично изключване на
всички прекъсвачи, съседни на прекъсвача, който е
отказал да изключи.
(2) Необходимостта от УРОП се съгласува с елек-
троенергийния системен оператор въз основа на
изчисления за устойчивост.
(3) Устройството се организира на принципа
“УРОП на прекъсвач”.